open-index/open-wikipedia-markdown huggingface dataset:
Rimavská Píla

**Rimavská Píla** () je časť mesta Tisovec, pred rokom 1979 samostatná obec. 

## Polohopis
Región: Malohont. Cez stred dediny preteká rieka Rimava. Okolité vrchy sú:
* Salašiská ()
* Tŕstie ()
* Holcková ()
* Ostrá ()
* Kochovo (686 m n. m.)

## Kultúra a zaujímavosti
### Pamiatky
* Evanjelický kostol, jednoloďová modernistická stavba s prvkami kubizmu s predstavanou vežou, z rokov 1947 – 1950. Autorom stavby je architekt Anton Kučera z Prahy (pôvodne bol kostol pripisovaný M. M. Harmincovi). Stojí na mieste staršieho kostola z roku 1777. Intaktne dochovaný interiér nesie prvky doznievajúcej secesie. Nachádza sa tu dekoratívny víťazný oblúk, v ktorom je umiestnený kazateľnicový oltár z doby vzniku kostola. Fasády sú členené diamantovými oknami. Priečelie je členené lizénovými poliami s monumentálnym reliéfom kalicha v tympanóne štítu. Vstup je riešený ako trojosová arkáda. Veža je ukončená atypickou stupňovitou helmicou.

* Pamätná evanjelická fara, pôsobisko Terézie Vansovej, jednopodlažná stavba z druhej polovice 19. storočia. Úpravami prešla v roku 1950.

Súbor:Rimavská Píla1.jpg|Evanjelický kostol
Súbor:Rimavská Píla2.jpg


## Občianska vybavenosť
V Rimavskej Píle stojí krčma, 2 obchody, materská škola, kultúrny dom, evanjelický kostol, komunitné centrum. Je tu železničná zastávka na trati Jesenské - Brezno.

## Osobnosti obce
### Rodáci
* Matej Hrebenda (* 1796 – † 1880), národný buditeľ, ľudový spisovateľ a kníhkupec
* Ján Vansa (* 1846 – † 1922), evanjelický farár, učiteľ, náboženský spisovateľ, publicista, osvetový činovník
* Pavel Koncoš (* 1947), poľnohospodár a politik

### Pôsobili tu
* Terézia Vansová (* 1857 – † 1942), spisovateľka, predstaviteľka prvej generácie slovenského realizmu

## Referencie

## Externé odkazy
* Oficiálna stránka mesta Tisovec

Kategória:Tisovec (okres Rimavská Sobota)
Kategória:Slovenské obce zaniknuté zlúčením
Kategória:Mestské časti na Slovensku
Karina

**Karina** je ženské krstné meno. Môže pochádzať zo švédskeho Karin, čo je podoba mena Katarína alebo z talianskeho Carina s významom „pekná, milá“. Meniny na Slovensku má 2. januára.

## Známe Kariny
* Karin Olasová, slovenská herečka

## Referencie

Kategória:Krstné mená
Kategória:Ženské mená
Kategória:Ženské mená gréckeho pôvodu
Andrej Rimko

**Andrej Rimko** (* 6. október 1931, Zalužice-Veľké Zalužice – † 2. január 2006, Nitra) bol slovenský herec.

Od roku 1954 člen Divadla Andreja Bagara v Nitre.

## Filmografia
* 1973: Dolina (Mlynarčík)
* 1973: Hriech Kataríny Padychovej
* 1974: Veľká noc a veľký deň 
* 1976: Do posledného dychu (vojak)
* 1978: Zlaté časy
* 1979: Choď a nelúč sa (sanitár)
* 1980: Hodiny
* 1989: Právo na minulosť
* 1989: Volná noha (starý cigán)

Kategória:Slovenskí divadelní herci
Kategória:Slovenskí filmoví herci
Kategória:Osobnosti zo Zalužíc
Čchan

**Čchan** () označuje významnú čínsku budhistickú školu, ktorá sa neskôr rozšírila aj do Kórey a odtiaľ do Japonska. Na západe je viac známa pod názvom zenový budhizmus.

Ekvivalentný japonský výraz je *[[zen]]*, čo je sinojaponské čítanie znaku 禅/禪. Ten sa v modernej mandarínskej čínštine síce číta *čchan*, ale v dobe, kedy buddhizmus prišiel do Japonska sa veľmi pravdepodobne vyslovoval [dzien].

Slovo *čchan* (jap. *zen')' je skratka zriedkavého slova *čchan-na'' () (禅那), ktoré je čínskou (japonskou) verziou sanskrtského budhistického termínu dhjána.

## Pozri aj
* zen

## Iné projekty

Kategória:Školy budhizmu
Kategória:Čína
Hymna Kirgizskej SSR

Toto je text hymny Kirgizskej SSR resp. Kirgizska, ktorý sa používal od roku 1946 do roku 1992.

## Text v kirgizštine
:Азаттыкты кыргыз эңсеп турганда,
:Ала-Тоого Октябрдын таңы аткан.
:Улуу орус достук менен кол берип,
:Ленин бизге бак-таалайга жол ачкан.

::Жаша, Кыргызстаным,
::Ленин туусу колуңда.
::Алгалай бер, гүлдөй бер,
::Коммунизм жолунда!

:Эмгек, эрдик, күрөштөрдө такшалтып,
:Таалай берген улуу совет калкына.
:Жеңиштерден жеңиштерге алпарат,
:Элдин күчү – Лениндик партия.

::Жаша, Кыргызстаным,
::Ленин туусу колуңда.
::Алгалай бер, гүлдөй бер,
::Коммунизм жолунда!

:Эл достугун болоттон бек ширетип,
:Көн улуттан Союз курдик урагыс.
:Жандай сүйүп даңктуу Ата Мекенди,
:Түбөлүкке коммунизм курабыз.

::Жаша, Кыргызстаным,
::Ленин туусу колуңда.
::Алгалай бер, гүлдөй бер,
::Коммунизм жолунда!

## Transkripcia do latinky
:Azattykty kyrgyz engsep turganda  
:Ala-Toogo Oktyabrdyn tangy atkan.  
:Uluu orus dostuk menen kol berip,  
:Lenin bizge bak-taalaiga zhol achkan.   

::Zhasha, Kyrgyzstanym,  
::Lenin tuusu kolungda.  
::Algalai ber, guldoy ber,  
::Kommunizm zholunda!   
 
:Emgek, erdik, kuroshtordo takshaltyp 
:Taalai bergen uluu sovet kalkyna.  
:Zhengishterden zhengishterge alparat,  
:Eldin kuchu - Lenindik partiya. 
 
::Zhasha, Kyrgyzstanym,  
::Lenin tuusu kolungda.  
::Algalai ber, guldoy ber,  
::Kommunizm zholunda!
 
:El dostugun bolotton bek shiretip,  
:Kon uluttan Soyuz kurdik uragys.  
:Zhanday suyup dangktuu Ata Mekendi,  
:Tubolukke kommunizm kurabyz.  

::Zhasha, Kyrgyzstanym,  
::Lenin tuusu kolungda.  
::Algalai ber, guldoy ber,  
::Kommunizm zholunda!

## Externé odkazy
* MP3 súbor s touto hymnou
* súbor MIDI

Kategória:Hymny
Kategória:Kirgizsko
Altamira

**Altamira** môže byť:

* jaskyňa v Španielsku známa svojimi jaskynnými maľbami, pozri Altamira (jaskyňa)
* obec v brazílskom štáte Pará, pozri Altamira (Pará)
* samosprávny okres v provincii Puerto Plata v Dominikánskej republike, pozri Altamira (Puerto Plata) 
* prístav v Tamaulipase v Mexiku, pozri Altamira (Tamaulipas)
* rezidenčná štvrť v Caracase vo Venezuele, pozri Altamira (štvrť) 
* skrátené označenie spoločnosti Altamira Financial Services Limited.
* skrátene: grafický program Altamira Composer

## Pozri aj
*Alta Mira (pieseň skupiny The Edgar Winter Group z roku 1972)
Zoznam psích plemien

Zoznam uznaných a predbežne uznaných plemien psov medzinárodnou organizáciou FCI, neuznaných a vymretých plemien.   

Tabuľka sa skladá z názvu plemena v slovenčine, názvu plemena v krajine pôvodu, krajiny pôvodu, patronátnej krajiny a zaradenia do systému označovania FCI. 
Príklad: Slovenský hrubosrstý stavač, označenie 7/1/320, kde 7 označuje skupinu, 1 sekciu a 320 číslo štandardu. 

## Systematika FCI

Skupina 1: **Salašné a pastierske psy (bez švajčiarskych salašných psov)** 
:Sekcia 1: Ovčiarske psy
:Sekcia 2: Pastierske psy (bez švajčiarskych salašných psov)

Skupina 2: **Pinče, bradáče, molosoidné a švajčiarske salašné psy** 
:Sekcia 1: Pinče a bradáče
:Sekcia 2: Molosoidné psy
:Sekcia 3: Švajčiarske salašné psy
:Sekcia 4: Ostatné plemená

Skupina 3: **Teriéry** 
:Sekcia 1: Vysokonohé teriéry
:Sekcia 2: Nízkonohé teriéry
:Sekcia 3: Teriéry typu bull
:Sekcia 4: Trpasličie teriéry

Skupina 4: **Jazvečíky** 
:Sekcia 1: Jazvečíky

Skupina 5: **Špice a pôvodné plemená** 
:Sekcia 1: Severské saňové psy
:Sekcia 2: Severské poľovné psy
:Sekcia 3: Severské strážne a pastierske psy
:Sekcia 4: Európske špice
:Sekcia 5: Ázijské špice a príbuzné plemená
:Sekcia 6: Pratyp
:Sekcia 7: Pratyp – psy pre poľovné využitie
:Sekcia 8: Poľovné psy – pratyp s ridžom na chrbte

Skupina 6: **Duriče, farbiare a príbuzné plemená** 
:Sekcia 1: Duriče
:Sekcia 2: Farbiare
:Sekcia 3: Príbuzné plemená

Skupina 7: **Stavače** 
:Sekcia 1: Kontinentálne stavače
:Sekcia 2: Britské a írske stavače

Skupina 8: **Retrievre, sliediče a vodné psy** 
:Sekcia 1: Retrievre
:Sekcia 2: Sliediče
:Sekcia 3: Vodné psy

Skupina 9: **Spoločenské a sprievodné psy** 
:Sekcia 1: Bišony a podobné plemená
:Sekcia 2: Pudle
:Sekcia 3: Malé belgické plemená	
:Sekcia 4: Naháče
:Sekcia 5: Tibetské plemená	 
:Sekcia 6: Čivavy	 
:Sekcia 7: Anglické spoločenské španiele	 
:Sekcia 8: Japonský španiel a pekinéz	 
:Sekcia 9: Kontinentálne trpasličie španiele	 
:Sekcia 10: Kromforlender	 
:Sekcia 11: Malé dogovité plemená
	
Skupina 10: **Chrty** 
:Sekcia 1: Dlhosrsté chrty
:Sekcia 2: Drsnosrsté chrty	 
:Sekcia 3: Krátkosrsté chrty


Psich plemien
Gustav Nezval

**Gustav Nezval**, tiež **Augustin Nezval** (* 18. november 1907, Řečkovice, dnes časť Brna – † 17. september 1998, Praha) bol český divadelný a filmový herec.

V rokoch 1942 – 1976 bol členom Městských divadel pražských. Z divadelných rolí: *Loupežník* (K. Čapek), Kristián (E. Rostand *Cyrano z Bergeracu*), Ferdinand II. (J. Bouček *Popel a hvězdy*). Vo filme stelesňoval postavy milovníkov a mužných hrdinov.

## Filmografia
* 1937: Armádní dvojčata (npor. Zdeněk)
* 1937: Jarčin profesor (dr. Karel Stržický)
* 1938: Děti na zakázku (MUDr. Karel Matys)
* 1938: Ideál septimy (ing. Ivan Kareš alias skladateľ Michal Martan)
* 1939: Dvojí život (povaľač Slaba)
* 1939: Osmnáctiletá (Antonín Perný)
* 1939: Ženy u benzínu (sedliak Karel Loukota)
* 1940: Babička (Černý myslivec)
* 1940: Maskovaná milenka (Leon z Costy)
* 1940: Muzikantská Liduška (Toník Jareš)
* 1940: Pelikán má alibi (vrchný komisár Moudrý)
* 1941: Jan Cimbura (Jan Cimbura)
* 1941: Noční motýl (npor. Varga)
* 1941: Muži nestárnou (lesník Jan Parner)
* 1941: Tanečnice (princ Maxmilián zo Sylvánie)
* 1944: Děvčica z Beskyd (Tomáš Hanulík)
* 1944: Počestné paní pardubické (richtársky pisár Prokop Trubka)
* 1946: Muži bez křídel (Petr Lom) - film ocenený Zlatou Palmou na MFF v Cannes 1946
* 1947: Nikola Šuhaj (Nikola Šuhaj)
* 1948: Ulica Graniczna (rola neurčená)
* 1949: Vzbouření na vsi (Valenta)
* 1950: DS 70 nevyjíždí (dr. Vítek)
* 1950: Veselý souboj (mjr. Zahrádka)
* 1952: Plavecký mariáš (Šebek)
* 1953: Expres z Norimberka (plk. Prokop)
* 1953: Ještě svatba nebyla (Francek Gajdoš)
* 1956: Nevěra (Lang)
* 1957: Legenda o lásce (hviezdovyprávač)
* 1958: Hlavní výhra (čašník)
* 1958: Zatoulané dělo (plk. Hanzlík)
* 1959: Mstitel (murár Kryštof)
* 1959: Zkouška pokračuje (herec)
* 1961: Malý Bobeš (Libra)
* 1962: Prosím, nebudit (Petr Parléř)
* 1962: Vánice (chatár na Výrovke)
* 1969: Hvězda (Roman)
* 1970: Velká neznámá (profesor)
* 1971: Šance (prekladateľ)
* 1973: Dny zrady (dr. Kamil Krofta)
* 1974: Sokolovo (mjr. Vrbenský)
* 1975: Akce v Istanbulu (Kment)
* 1982: Šílený kankán
* 1987: Šašek a královna
* 1998: Je třeba zabít Sekala (Štverák)

## Externé odkazy
* 
* *[http://www.cfn.cz/detail_osoba.php?id=20819 Gustav Nezval] * v Českom filmovom nebi
* ''Lída Baarová a Gustav Nezval'' vo videoklipe z fiľmu z roku 1940 "Maskovaná milenka“

Kategória:Českí divadelní herci
Kategória:Českí filmoví herci
Kategória:Českí televízni herci
Kategória:Osobnosti z Brna
Čembalista

[náhľad|[Ton Koopman, virtuózny holandský čembalista, ktorý nahral kompletné Bachovo dielo ]]
**Čembalista** je hudobník hrajúci na čembale (strunový hudobný nástroj). K svetovo známym čembalistom patrí Ton Koopman, ktorý na ňom nahral kompletné Bachovo a Buxtehudeho dielo, Václav Luks, doprevádzajúci orchester Collegium 1704 a zbor Collegium Vocale 1704, Masaaki Suzuki, žiak Tona Koopmana a zakladateľ japonského barokového ansámblu Bach Collegium Japan. Česká čembalistka Zuzana Růžičková nahrala kompletné Bachovo dielo a bola známa interpretáciami moderných diel pre čembalo.


Kategória:Hudobné povolania
Moteto

**Moteto** je viachlasná vokálna skladba v rýchlejšom tempe.
Slovo sa objavilo v 13. storočí ako označenie pre rané diela používajúce kontrapunkt založený na repetitivnom opakovaní základného hlasu nazývaného cantus firmus. Počas renesancie bol cantus firmus opustený a ako motetá sa označujú rozsiahlejšie polyfónne kompozície obvykle na duchovné texty. Moteto bolo teda v tej dobe duchovným protikladom svetského madrigalu, s ktorým ináč zdieľalo podobný hudobný charakter. V barokovom Francúzsku okrem toho vzniká rozdelenie na *[[petit motet]]* (malé moteto) so sprievodom len bassa continua a *[[grand motet]]* (veľké moteto) s orchestrálnym sprievodom. Od konca baroka sú označované skladby ako motet už len výnimočne, väčšinou ide o rozsiahlejšie vokálno inštrumentálne diela na duchovné témy, často s latinským textom.

## Zdroj

Kategória:Hudobná terminológia
Kategória:Hudobné formy
Partitúra

thumb|right|Partitúra na dirigentskom pulte
**Partitúra** je notový zápis všetkých hlasov inštrumentálnej, vokálnej alebo vokálno-inštrumentálnej hudobnej skladby. Originál partitúry je výsledok tvorivého procesu hudobného skladateľa. Po oficiálnom vydaní umožňuje dirigentovi (prípadne zbormajstrovi) naštudovanie a prevedenie diela. Počas dirigovania má dirigent partitúru na dirigentskom pulte pred sebou. 

Každý hlas v partitúre sa píše na osobitný riadok. Notový zápis je upravený tak, aby jednotlivé takty v každom hlase boli zoradené pod sebou, čo je nevyhnutné pre dobrú orientáciu dirigenta. Poradie jednotlivých hlasov je ustálené. Nástrojové skupiny sú oddelené voľným riadkom. Každá nástrojová skupina má hlasy radené od najvyšieho k najhlbšiemu. 

## Orchestrálna partitúra
Umožňuje podanie orchestrálnej skladby (symfónie, koncertu, atď.) alebo opery. Nástroje a hlasy sú uvádzané v talianskom znení pod plným názvom alebo skratkou. Zoradenie nástrojov v skladbe pre sólový nástroj a veľký symfonický orchester je nasledovné:

### [[Drevené dychové nástroje]]
* Piccolo (Picc.) – pikola
* Flauto I (Fl. I) – prvá flauta
* Flauto II (Fl. II) – druhá flauta
* Oboe I (Ob. I) – prvý hoboj
* Oboe II (Ob. II) – druhý hoboj
* Cor inglese (Cor.i.) – anglický roh
* Clarinetto I (Cl. I) – prvý klarinet
* Clarinetto II (Cl. II) – druhý klarinet
* Clarinetto basso (Cl.b.) – basklarinet
* Fagotto I (Fag. I) – prvý fagot
* Fagotto II (Fag. II) – druhý fagot
* Contrafagotto (Cfg.) – kontrafagot

### [[Plechové dychové nástroje]]
* Corno I (Cor. I) – prvý lesný roh
* Corno II (Cor. II) – druhý lesný roh
* Corno III (Cor. III) – tretí lesný roh
* Corno IV (Cor. IV) – štvrtý lesný roh
* Tromba I (Tr. I) – prvá trúbka
* Tromba II (Tr. II) – druhá trúbka
* Tromba III (Tr. III) – tretia trúbka
* Trombone I (Tromb. I) – prvá pozauna (trombón)
* Trombone II (Tromb. II) – druhá pozauna
* Trombone III (Tromb. III) – tretia pozauna
* Tuba (Tb.) – tuba

### [[Bicie nástroje]]
* Timpani I (Timp. I) – prvé tympany
* Timpani II (Timp. II) – druhé tympany
* Gran cassa (G.C.) – veľký bubon
* Piatti (Ptti) – činely
* Tamburo (Tamb.) – tamburína
* Triangolo (Trg.) – triangel
* Campane (Camp-ne) – zvony
* Campanella (Camp-la) – zvonkohra
* Gong – gong
* Castagnette (Cast.) – kastanety
* Silophono (Sil.) – xylofón
* Vibraphoe (Vib.) – vibrafón

### Iné nástroje
* Arpa (Ar.) – harfa
* Piano (Pno.) – klavír
* Celesta (Cel.) – čelesta
* Organo (Org.) – organ

### Sólový nástroj
* Solo – napr. Violino solo (Vln. solo) – sólové husle

### Sláčikové nástroje – Archi
* Violino I (Vl. I) – prvé husle
* Violino II (Vl. II) – druhé husle
* Viola (Vla) – viola
* Violoncello (Vlc.) – violončelo
* Contrabasso (Cb.) – kontrabas

## Partitúra vokálnych zborov
Hlasy sú písané od najvyššie položených po najnižšie položené. 

### Ženské hlasy
* Soprano – soprán
* Mezzosoprano – mezzosoprán
* Alto – alt

### Mužské hlasy
* Tenore – tenor
* Baritone – barytón
* Basso – bas

## Iné projekty

Kategória:Hudobná notácia
Fantasy

[náhľad|310x310bod|Oddelenie fantasy v kníhkupectve v [Poprad|Poprade]]
**Fantasy** je umelecký žáner založený na fiktívnom príbehu, v ktorom môžu mať charaktery magické schopnosti, alebo nedosiahnuteľné/prehnané vlastnosti. Fantasy mieša fantastické (neznáme, neskutočné, divné) s reálnosťou. Téma, alebo hlavná myšlienka je často vážna, zahŕňajúca sociálne a politické problémy, alebo môže byť téma univerzálnejšia a zaoberá sa ľudskými hodnotami alebo emóciami. Fantasy je často spájané s epickým dobrodružstvom a tak sa vo fantasy často vyskytujú dlhé výpravy do vzdialených zemí alebo prežitie postáv v nehostinnom prostredí.

Od science fiction ako aj u hororu sa odlišuje na prvý pohľad dejom zasadeným do fiktívnej doby bez „high-tech“. Postavy často bývajú mnohých rás prevzatých z mytológie, iných fantasy románov, alebo autor vytvára svoje vlastné rasy napr. elf, trpaslík, škriatok, drak, hobit, gnóm, vlkolak a mnoho iných. Taktiež je možné pozorovať množstvo historických a mýtických motívov použitých na dokreslenie deja. Využíva sa najmä v literatúre a vo filme. Niektoré diela zasadené do žánru fantasy majú dôkladné popisy jednotlivých bytostí, vrátane ich stvorenia v konkrétnom svete.
[náhľad|[Drak, jeden z archetypov žánru fantasy]]
Za fantasy v jej začiatkoch by sme mohli považovať aj legendu o kráľovi Artušovi a podobné diela, no najvýznamnejšie prispel k jej rozmachu J. R. R. Tolkien (Pán prsteňov, Hobbit, Silmarillion) Dnes sa týmto žánrom zaoberá množstvo autorov ako napríklad Patrick Rothfuss, David Gemmel, George R. R. Martin, Tim Powers, Terry Pratchett, Jiří Kulhánek, Garth Nix, Juraj Červenák, Alexandra Pavelková a mnoho, mnoho ďalších. Asi (komerčne) najznámejšie sú fantasy série Pán prsteňov, Harry Potter, Odkaz Dračích jazdcov a Súmrak. Avšak iba Pán prsteňov sa môže uvádzať ako žáner definujúci. Fantasy literatúra má mnoho subžánrov a je veľmi pestrá. Väčšina fantasy býva zasadená do čias raného stredoveku (nie vždy), kde autor vytvára vlastný svet, postavy, rasy, faunu a flóru, zápletku, mágiu... Vlastne je všetko založené len na autorovej fantázii. Dobrá fantasy má ale vždy vytvorené svoje pravidlá, ktoré dávajú zmysel a neporušujú sa (nenastane „nechcená“ absurdita okamihu), čo pomáha udržať knihu vo vierohodnej rovine. V prípade, že sú použité vlastné rasy, väčšinou nechýbajú vytvorené vzťahy medzi nimi, ktoré sa tiahnu niekoľkými generáciami.

## Autori

## Českí a slovenskí autori
* Juraj Červenák
* Dušan Fabian
* Jiří Kulhánek
* Tereza Matoušková
* Alexandra Pavelková

## Referencie


## Literatúra
* Kol. autorov: *Encyklopedie fantasy filmu.* Praha : Nakladatelství XYZ, 2024 (2. vyd.). 344 s. ISBN 978-80-7683-604-4

## Iné projekty
Komik

thumb|Pouličný komik
**Komik** je herec, stvárňujúci postavu v predstavení, ktoré vzbudzuje veselosť, smiech, a zábavu.

Medzi komické žánre patria napríklad veselohra, komédia, groteska, humoreska alebo paródia.

## Slovenskí komici, humoristi a ľudoví zabávači
zoznam nie je úplný
* Ander z Košíc (Ján Pisančin)
* Oliver Andrásy
* Marián Čekovský
* Stano Dančiak
* František Dibarbora
* Jaroslav Filip
* Ján Grexa
* Oldo Hlaváček
* Mikuláš Horňák
* Róbert Jakab
* Róbert Kajzer
* Juraj Kemka
* Ivan Krajíček
* Milan Lasica
* Lukáš Latinák
* Zdeno Luknár
* Peter Marcin
* Milan Markovič
* Peter Meluš
* Marián Miezga
* Juraj Mokrý
* Majster N alias Jozef Nodžák
* Nácko zo Štiavnice alias Jozef Osvald
* Miroslav Noga
* Magda Paveleková
* Rasťo Piško
* Roman Pomajbo
* Jozef Pročko
* Stano Radič
* Július Satinský
* Štefan Skrúcaný
* Ján Snopko
* Strýc Francek ze Záhoria alias
* Strýco Marcin alias Milan Mlsna
* Strýco z Majcichova alias Jozef Hanúsek
* Sváko Ondro alias Ondrej Jariabek
* Stanislav Štepka
* Zuzana Tlučková
* Elena Vacvalová

## Pozri aj

* stand-up comedy
* humor
* satira
* komédia
* smiech
* veselohra
* groteska
* paródia
* anekdota
* karikatúra
* zábava


Kategória:Umenie
Santillana del Mar

náhľad|Santillana del Mar
**Santillana del Mar** je historické mesto v Kantábrii v Španielsku. Miestna ZOO, neďaleká jaskyňa Altamira (Cuevas de Altamira) a mnoho historických budov priťahujú každý rok tisíce turistov.

V roku 2019 tu žilo 4 207 obyvateľov.

Santillana del Mar je známe ako mesto troch lží, pretože tam nebol žiadny svätý (santo), tiež nie je ploché (llana) a nemá žiadne more (Mar) ako obsahuje názov mesta.

## Referencie


## Iné projekty

## Externé odkazy
* Santillana travel guide at HitchHikers Handbook 

Kategória:Mestá v Španielsku
Záliv Robina Hooda

náhľad|vpravo|Pohľad na záliv.
**Záliv Robina Hooda** () sa nachádza na východnom pobreží Anglicka, na severe Yorkshire a neďaleko Whitby. Mestečko na útese nad zálivom žije najmä z rybolovu a turizmu. Zaujímavosťou je verejne vystavený exemplár vypreparovanej námornej míny z druhej svetovej vojny s otvorom na peniaze. Do prázdneho telesa míny je možné vhodiť mincu. Zbierka je (údajne) použitá na pomoc vdovám obetí vojny.
náhľad|vpravo|Exemplár námornej míny z 2.svetovej vojny.

## Iné projekty

## Externé odkazy

* Lokálne informácie (anglicky) 

Kategória:Geografia Anglicka
Whitby

**Whitby** môže byť sídlo:
*Whitby (North Yorkshire) v Anglicku
*Whitby (Nový Zéland)
*Whitby (Západná Austrália)
*Whitby (Ontário) v Kanade

Pozri aj:
*Whitbyská synoda
*Opátstvo Whitby (ruiny kláštora v anglickom Whitby)
Magdalénien

náhľad|Rozíšrenie magdalénienskeho osídlenia
**Magdalénien** je záverečné obdobie, resp. najmladšia kultúra, paleolitu v západnej, severnej a stredozápadnej Európe. Spadá do obdobia 15 000 - 9000 pred Kr. (iné zdroje: 18 000 - 10 000, 22 000 - 12 700 pred Kr.). Nazval ju Édouard Lartet roku 1863 podľa jaskyne La Madeleine v departemente Dordogne.

V západnej Európe nadväzuje na solutréen, v strednej sa pridružuje ku gravettienu.

Charakteristický je vrcholnými prejavmi činnosti pravekého lovca (príbytky, maľby, zbrane, keramika atď.). Známe náleziská s umeleckými dielami (najmä monumentálne jaskynné maľby) sú: Lascaux, Laugerie Haute, Combarelles, Niaux, Font-de-Gaume

Vznikla v dnešnom Francúzsku, odtiaľ sa rozšírila na sever a východ. V minulosti sa uvádzalo, že neprekročila Karpaty, teda siahala po Moravu a južné Poľsko, ale novšie boli objavené nálezy aj na území slovenského Spiša.

Lokálne názvy (prejavy):
*creswillien v Anglicku
*remouchampská kultúra v Belgicku
*tjongerská kultúra v Holandsku
*rissenská kultúra v severnom Nemecku, so samostatnými kultúrnymi celkami hamburgien a ahrensburgien
*döbritzsko-ölknická kultúra v strednej Európe
*thayngenská kultúra v strednej Európe

Delí sa na 6 fáz na základe nálezov z jaskyne Placard. Určil ich H. Breuil v roku 1912.

## Referencie

## Iné projekty

Kategória:Paleolit
Kategória:Archeologické kultúry
GIOVE-A

**GIOVE-A** je technologická navigačná družica pre overovanie funkcie pozemného segmentu chystaného navigačného systému Galileo. Jej technické predštartovné označenie bolo **GSTB-V2/A** (**G**alileo **S**ystem **T**est **B**ed - **V**ersion **2**, satellite **A**). Postavila ju firma Surrey Satellite Technology Ltd. (SSTL), Guildford, Surrey (Spojené kráľovstvo), z ktorej pozemnej stanice je družica riadená. Operatívnym prevádzkovateľom je organizácia ESA v Paríži (Francúzsko) pre Európsku komisiu (European Commission, EC) v Bruseli (Belgicko). 

## Opis družice

Trojosovo stabilizovaná družica odvodená od typu Gemini (Geostationary Minisatellite) s telom tvaru kvádra s rozmermi 1,3×1,8×1,65&nbsp;m je vybavená dvoma rozklápacími panelmi fotovoltaických batérií s rozpätím 4,54&nbsp;m dodávajúcich 700&nbsp;W elektrickej energie a dobíjajúcich 3 lítium-iónové akumulátorové batérie. Na palube je predprototypové navigačné zariadenie, ktoré tvoria: 
*dve presné rubídiové atómové hodiny (stabilita ±10&nbsp;ns/deň); 
*dva navigačné vysielače pracujúce v pásme L (1,2 a 1,6&nbsp;GHz); 
*kruhová vysielacia anténa so syntetickou apertúrou; 
*experimentálny navigačný prijímač systému GPS pre testovanie možnosti autonómneho stanovovania parametrov oběžné dráhy. 
Okrem toho nesie prístroje pre monitorovanie prostredia na operačnej dráhe pre družice systému Galileo a to: 
*dva monitory prenikavej radiácie; 
*prístroj na meranie statického náboja hromadiaceho sa na povrchu družice. 
Stabilizáciu zaisťuje systém silových zotrvačníkov a plynové trysky pracujúce s butánom skladovaným v dvoch nádržiach s kapacitou 2×25&nbsp;kg, ktoré môžu slúžiť aj na drobné korekcie dráhy. 

## Priebeh letu

Nosná raketa Sojuz-FG/Fregat vzlietla z kozmodrómu Bajkonur dňa 28. decembra 2005 o 05:19:08 UT (svetového času). Po niekoľkých manévroch posledného stupňa bola o 09:01:38 UT navedená na operačnú dráhu a oddelila sa od rakety. Pohybuje sa v rovine dráhy č. 1 systému Galileo.  Obiehá Zem po dráhe so sklonom 56,05° k rovníku vo výške 23&nbsp;012 až 23&nbsp;258&nbsp;km s dobou obehu 840,98 minúty.

Predpokladaná aktivna životnosť tejto družice je 2 roky. 

## Pôvod názvu

Názov GIOVE je skratkové slovo, odvodené od **G**alileo **I**n-**O**rbit **V**alidation **E**lement. Súčasne však tiež v taliančine znamená meno planéty Jupiter ako pripomienku na Galileov objav štyroch veľkých mesiacov tejto planéty a ich pužitie na navigačné účely.

## Externé odkazy

* Sonda v encyklopédii Space 40 
* Galileo System Test Bed V2A (GSTB-V2/A)  
* GALILEO - domovská stránka projektu (Európska komisia)   
* The Future - Galileo Navigation 

Kategória:Galileo
Kategória:Umelé družice Zeme
Opátstvo Whitby

thumb|Opátstvo Whitby
**Opátstvo Whitby** () je zrúcanina kláštora pri rybárskej osade Whitby. Je to známa turistická atrakcia v  North Yorkshire. Prvá stavba pochádza z roku 657. Odvtedy bol kláštor viackrát prestavaný. 
thumb|Opátstvo Whitby
thumb|Opátstvo Whitby zo strany Kaplnky svätej Márie a starého cintorína.
thumb|Opátstvo Whitby
## Dejiny
Okrem bitiek a následných renovácií je snáď zaujímavé obdobie, keď bol kláštor útočiskom pre uprchlíkov pred zákonom. Pod vedením kňaza menom Benedict Biscop sa stal hotelom pre kohokoľvek, kto bol ochotný zaplatiť a rešpektoval vnútorný mníšsky rád (ktorý zahrňoval okrem modlitieb napríklad umytie a prezlečenie hosťa do kláštorného odevu a odovzdanie zbraní a majetku do úschovy). Toto obdobie znamenalo pre kláštor zlatý vek ekonomického rastu.

Whitby inšpirovalo Brama Stokera k umiestneniu časti deja jeho románu Dracula (vyšiel v roku 1897) práve v dramaticky pôsobiacich ruinách opátstva. 

## Turistika
Kláštor je sprístupnený verejnosti a ohradený. Okrem zrúcaniny je možné navštíviť i múzeum, ktoré je v areáli a je zahrnuté v cene vstupenky. Neďaleko je Kaplnka svätej Márie so starým cintorínom. Na cintoríne sa v súčasnosti normálne nepochováva. Sú tam staré náhrobné kamene na miestach, ktoré sa predávali za pomerne lukratívne sumy. Výťažok bol použitý pre kláštor, kaplnku a ich údržbu.

## Iné projekty

## Linky
* http://www.faculty.de.gcsu.edu/~dvess/ids/medieval/whitby/whitby.shtml#intro 
* http://www.english-heritage.org.uk/server/show/nav.17360

Kategória:Ruiny v Spojenom kráľovstve
Kategória:Kláštory v Spojenom kráľovstve
Kategória:Stavby v North Yorkshire
Jozef Račko

**Jozef Račko** (* 30. január 1984) je slovenský hokejový brankár. Meria 184 cm a váži 92 kg (2006). 

## Klubový hokej
V súčasnosti chytá ako brankárska dvojka za extraligový klub HK Dynamax Nitra, kde oblieka dres s číslom 1.

### Štatistika

## Zaujímavosti
Je slobodný, má prezývku *Dodo*. Jeho hráčskym vzorom je Igor Murín.

## Externé odkazy
* 
* Jozef Račko na oficiálnej stránke HK Dynamax Nitra

Kategória:Slovenskí hokejoví brankári
Skupina Amor

**Skupina Amor** je skupina planétok, ktorých dráhy sa nachádzajú v blízkosti dráhy Zeme pomenovaná po planétke 1221 Amor. Približujú sa k zemskej dráhe zvonka, ale nekrižujú ju. Väčšina Amorov križuje dráhu Marsu. Dva prirodzené satelitu Marsu, Fobos a Deimos môžu byť pôvodne planétkami skupiny Amor, ktoré Mars zachytil pri ich prelete.

Medzi najznámejších členov tejto skupiny patrí 433 Eros, čo je prvá planétka, okolo ktorej obiehala a na ktorej neskôr pristála umelá sonda (NEAR Shoemaker).

V súčasnosti je známych vyše 1200 planétok skupiny Amor, avšak necelých 200 je očíslovaných a len niečo vyše 50 je aj pomenovaných.

## Najznámejšie planétky skupiny Amor


Kategória:Skupiny a rodiny planétok
Zen-budhizmus

**Zen-budhizmus** (iné názvy: **zenový budhizmus**, **zen**, nespisovne: *zen buddhizmus*, *zenový buddhizmus*) je forma budhizmu rozšírená najmä v Japonsku a Južnej Kórei, odkiaľ sa rozšírila aj do Spojených štátov a Západnej a Strednej Európy.

Je to najvýznamnejší plod japonskej budhistickej tradície, ktorý rozšíril jeho hlavný predstaviteľ Eisai (11411215). Typickou metódou zen-budhizmu je meditácia bez formy, obvykle v sede – tzv. Zazen (preferovaná najmä v škole Sótó zen), v ktorej sa dospieva k zážitku jednoty s bytím, ako aj k osvieteniu (jap. *satori*). Ďalšou metódou využívanou napr. v škole Rinzai zen, je konfrontácia s otázkou, ktorá je v intenciách racionality neriešiteľná, tzv. kóan, a ktorej riešenie je možné len pri opustení doterajšieho spôsobu nazerania.

Zen (čín. *[[čchan]]*, zo sanskrit. *[[dhjána]]*) sa už v Číne rozdelil na niekoľko škôl. Rinzai zen a sotó zen sú v Japonsku najdôležitejšími školami zenu. 

V zene nejde o dosahovanie cieľa, osvietenie nie je podstatné. Slová konanie nezasahovaním či nezámerné konanie sú pri pokuse opísať podstatu zenového prístupu vhodnejšie.

## Iné projekty

## Externé odkazy
* FILIT Zdroj z ktorého (pôvodne) čerpal tento článok

Kategória:Školy budhizmu
Kategória:Zen
Kategória:Sótó
Kategória:Religionistika
Zen

**Zen** alebo **dzen** môže byť:
*čínsky, kórejský a japonský smer v hinduizme a budhizme, ktorý zdôrazňuje hlboké rozjímanie a meditácie s cieľom dosiahnutia všeobecnej disciplinovanosti osoby, pozri zen (smer)
*zen-budhizmus

## Iné projekty
Skupina Aten

**Skupina Aten** je skupina planétok, ktorých obežné dráhy sa nachádzajú blízko dráhy Zeme, vo vnútri jej obežnej dráhy. Prvou objavenou planétkou tejto skupiny je planétka 2062 Aten.

Takmer všetky planétky tejto skupiny majú afélium vo vzdialenosti väčšej ako 1 AU od Slnka. Tie, ktoré majú celú dráhu vo vnútri dráhy Zeme, sa nazývajú planétkami skupiny Apohele. V máji 2004 boli známe len 2 takéto planétky.


Kategória:Skupiny a rodiny planétok
Skupina Hilda

**Skupina Hilda** je skupina planétok obiehajúcich okolo Slnka vo vzdialenosti zodpovedajúcej komensurabilite 2:3 s Jupiterom. Ich stredná vzdialenosť od Slnka sa nachádza v rozmedzí od 3,7 až 4,2 AU, sklon dráhy k ekliptike nepresahuje 20˚ a excentricita 0,07. Okrem Trójanov je to jediná skupina, keď komensurabilita s Jupiterom vedie k vytvoreniu stabilnej skupiny planétok namiesto Kirkwoodových medzier, v ktorých sú dráhy objektov nestabilné. 

Tieto planétky sa označujú ako skupina, nie ako rodina, pretože veľmi pravdepodobne nevznikli rozpadom jedného materského telesa. Na základe spektrálneho prieskumu ide o veľmi heterogénnu skupinu planétok s rôznorodým mineralogickým zložením. Skupina vznikla dynamicky, pôsobením rezonančých gravitačných síl Jupitera.


Kategória:Skupiny a rodiny planétok
Krosná

thumb|Ukážka tkania plátna na tradičných drevených krosnách.
**Krosná** alebo **tkáčske krosná** (v slangu alebo historicky: **stav, tkáčsky stav**) sú mechanický stroj slúžiaci na výrobu tkanín. Môže byť ručný alebo mechanický, najčastejšie z dreva.

Tento nástroj bol v minulosti jediným nástrojom na výrobu textílií a používa sa dodnes, hoci už len ojedinele. V súčasnosti krosná nahradili tkáčske stroje. 

## Referencie

## Iné projekty

## Externé odkazy
*Slovenský ľudový umelecký kolektív: krosná  

Kategória:Nástroje
Kategória:Textilníctvo
Pohľad (databáza)

**Pohľad** () je v teórii databáz virtuálna, či logická databázová tabuľa vytvorená ako výsledok množiny predspracovaných dotazov. Na rozdiel od ostatných tabuliek v relačných databázach pohľad nie je časť fyzickej schémy databázy. Pohľad je dynamická, virtuálna tabuľka získaná z dát v databázy. Zmena dát v pohľade sa prejaví v tabuľkách, z ktorých bol pohľad vytvorený.

## Typy pohľadov
Pohľady môžu byť 3 typy:
* vnútorné pohľady
* databázové pohľady
* materializované pohľady

**Materializované** pohľady sú rozdielne od ostatných v tom zmysle, že momentálny stav hlavnej databázy je distribuovaný cez rozdielne zemepisné miesta, takzvaná distribuovaná databáza. Tento pohľad má trvá permanentne.

Ostatné pohľady sú vytvorené dotazom pomocou operácie SELECT.

Kategória:Databázové systémy
Kategória:SQL
Trójan

**Trójan** môže byť:
* obyvateľ Tróje
* v astronómii: 
** druh planétky, pozri Trójan (planétka)
** druh mesiacov, pozri Trójan (mesiac)

## Pozri aj
* Trojan
Dušan Lenci

**Dušan Lenci** (* 18. máj 1941, Banská Bystrica – † 30. september 2012, Nitra   )bol slovenský herec. 

## Životopis
V roku 1963 absolvoval štúdium herectva na VŠMU v Bratislave. V rokoch 1963 a 1964 bol členom Krajového divadla v Trnave, následne sa na osem rokov stal členom činohry Divadla J.G. Tajovského vo Zvolene. Od roku 1971 sa stali jeho domovskou scénou dosky Divadla Andreja Bagara v Nitre. Stvárňoval najmä postavy sympatických, dôveryhodných a čestných mužov, zjemňovaných črtami plachosti. Postava Kosťu – Kapitána z Aristokratov znamenala prechod k stvárňovaniu psychologicky zložitých charakterov, v ktorých zápasí dobro so zlom. Príznačnou črtou týchto Lenciho hereckých kreácií bolo podriadenie emocionálnych prejavov rozumovou korektúrou. V 80. rokoch sa Lenciho herecký repertoár obohatil o žánrovo i charakterovo pestrú galériu mocnárskych postáv.

Predstupňom k panovačným postavám bol profesor Jordan z Takmer božského omylu a Volpini z Omylu Doktora Moresiniho. Ani v 90. rokoch sa Dušan Lenci nestratil z javiska DAB Nitra. Bol neprehliadnuteľný v precíznych a charakterovo vybrúsených muzikálových postavách ako František Nádasdy v Báthoryčke, Antonis v Grékovi Zorbovi, Tom v Divotvornom hrnci; či v postave Grófa Markoča v Adamovi Šangalovi.

Lenci sa nevyhýbal ani divadelným experimentom, práci na projektoch novej drámy či uvádzania súčasných dramatických noviniek. Či už to bola postava Otca v cool dráme Tvár v ohni, alebo jeho výkon v tanečnej fantázii Svätenie jari, tajomný Gerdmann a Jerg v Bezkyslíkovcoch, dvojpostava Herseho a Martina Luthera vo Verejnom nepriateľovi, či stoický otec Pheres v I. ako Ine. 

## Filmografia
* 1963: Začit znova (Michal)
* 1971: Zlozor (Jakub)
* 1984: Keď jubilant plače
* 1991: Rošáda (Hegerer)
* 1992: Lepšie byť bohatý a zdravý ako chudobný a chorý
* 1994: Na krásnom modrom Dunaji (barman)
* 2000: Zpráva o putování studentů Petra a Jakuba
* 2011: Kriminálka Staré Mesto
* 2011: Keby bolo keby

## Referencie


Kategória:Narodenia v 1941
Kategória:Úmrtia v 2012
Kategória:Slovenskí filmoví herci
Kategória:Slovenskí divadelní herci
Kategória:Osobnosti z Banskej Bystrice
Kategória:Členovia Divadla Andreja Bagara
Richard Stanke

**Richard Stanke** (* 12. január 1967, Šaľa) je slovenský herec. Venuje sa aj dabingu. 

Študoval na VŠMU, odbor herectvo. Je dlhoročným členom činohry SND, na jedho doskách účinkuje od roku 1989. Hosťoval aj v mnohých iných slovenských a českých divadlách

Svoj hlas prepožičal desiatkam postáv v dabingu. Účinkoval v mnohých televíznych inscenáciách, vo filmoch a seriáloch.

Verejne sa hlási k homosexuálnej orientácii, s partnerom vychovávajú syna Vojtěcha.

V relácii animovaných filmov pre deti *[[Filmárik a Filmuška]]* na prelome 70. a 80. rokov nahovoril Filmárika a Filmušku nahovorila Monika Paššová.

## Filmografia

### Filmy
* 1978: *[[Dievča z jazera]]* (Peter)
* 1980: *[[Pomsta mŕtvych rýb]]* (Martin)
* 1989: *[[Obyčajný špás]]* (Dodo Urban)
* 1994: *[[Na krásnom modrom Dunaji]]* (maklér)
* 2001: *[[Vadí nevadí]]* (gangster – šéf)
* 2004: *[[O dve slabiky pozadu]]* (mladý režisér)
* 2009: *[[Protektor (film)|Protektor]]*
* 2012: *[[V tieni (film)|V tieni]]*
* 2012: *[[Tigre v meste]]*
* 2015: *[[Wilsonov (film)|Wilsonov]]*
* 2022: *[[Kálmimor|Kálmimor: slepičí kněz]]* (sheriff)

### TV seriály
* 1982: *[[Kúzelné mestečko]]*
* 1986: *[[Alžbetin dvor (seriál)|Alžbetin dvor]]*
* 1999: *[[Zborovňa (seriál)|Zborovňa]]*
* 2005: *[[Rodinné tajomstvá]]*
* 2006: *[[Mafstory]]*
* 2007: *[[Ordinácia v ružovej záhrade]]* (Oliver Rezák)
* 2009: *[[Partička (slovenská televízna relácia)|Partička]]*
* 2011: *[[Hoď svišťom]]*
* 2014: *[[Neviditeľní (seriál)|Neviditeľní]]*
* 2016: *[[Pustina (seriál)|Pustina]]* (Kwiatkowski, riaditeľ banskej spoločnosti Turkowo)
* 2018: *[[Kuchyňa (slovenský seriál)|Kuchyňa]]* (Kočander, majitel nového podniku)
* 2018: *[[Oteckovia]]* (Igor Veselovský; Luciin šéf)
* 2019: *[[Delukse]]* (Róbert Grác; gynekológ; Adelin manžel; barman)

## Ocenenia
* 2006: Cena Literárneho fondu 
* 2010: Cena Literárneho fondu za postavu Čičikova v inscenácii *Mŕtve duše* 
* 2016: Cena Literárneho fondu za postavu biskupa Eduarda Vergérusa v inscenácii *Fanny a Alexander*, s prihliadnutím na dabingovú postavu vo filme *Dobrodružstvá Hucka Finna* a za réžiu Rozprávok bratov Grimmovcov 
* 2016: Divadelné ocenenie sezóny – DOSKY za postavu Eduarda Vergérusa v inscenácií *Fanny a Alexander*, Činohra Slovenského národného divadla, Bratislava&nbsp;
* 2019: Rad Ľudovíta Štúra I. triedy od prezidenta SR Andreja Kisku za mimoriadne zásluhy o rozvoj demokracie a o rozvoj v oblasti kultúry, divadelného a filmového umenia 

## Referencie

## Literatúra
* 

## Iné projekty

## Externé odkazy
* ''Richard Stanke'' na webe Slovenského národného divadla
* 
* 
* Ľudia nám závidia popularitu a zároveň nami pohŕdajú – rozhovor Jána Štrassera v Denníku N (2023)

Kategória:Osobnosti zo Šale
Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Detskí herci
Kategória:Členovia Činohry Slovenského národného divadla
Kategória:Slovenské LGBT osobnosti
Kategória:Držitelia Radu Ľudovíta Štúra I. triedy
Kategória:Absolventi Vysokej školy múzických umení
Maxim E. Matkin

**Maxim E. Matkin** je umelecký pseudonym slovenskej spisovateľky Evy Borušovičovej. Okrem jej vydaných románov a zbierky článkov je v rôznych časopisoch možné zhliadnuť jej psychologické poradne.

## Dielo
*2002 – *[[Polnočný denník]]* (Slovart, ISBN 80-7145-671-3)
*2004 – *[[Láska je chyba v programe]]* (Slovart, ISBN 80-7145-925-9)
*2005 – *[[Mexická vlna]]*  (Slovart, ISBN 80-8085-074-7)
*2007 – *[[Mužské interiéry]]* (Slovart, ISBN 978-80-8085-356-3)
*2007 – *[[Miluj ma ironicky]]* (Slovart, ISBN 80-8085-452-1)
*2010 – *[[Aj ja teba]]* (Slovart, ISBN 978-80-556-0285-1)
*2011 – *[[Nie na ústa]]* (Slovart, ISBN 978-80-556-0234-9)
*2012 – *[[Žiadne prudké pohyby]]* (Slovart, ISBN 978-80-556-0681-1)
*2013 – *[[Úplne najviac]]* (Slovart ISBN 9788055610627)
*2014 – *[[Hviezda jasná]]*
*2018 – *[[Zvláštne šťastie]]*

## Referencie

## Iné projekty

## Externé odkazy
* poviedka v sme.sk - Francúzsky kľúč 
* Intervjú pre Gorilu.sk 

Kategória:Slovenskí spisovatelia
Kategória:Slovenskí prozaici
Kategória:Pseudonymy
DSP

**DSP** je skratka pre 
* digitálny signálny procesor (z angl. **D**igital **S**ignal **P**rocessor). 
* digitálne spracovanie signálov (**D**igital **S**ignal **P**rocessing)
* dokumentáciu na stavebné povolenie
* EMS kód pre plemeno bezsrstej mačky (DSP - Don_Sphynx)
Digitálny signálny procesor

right|thumb|DSP signálny procesor v Nintende

**Digitálny signálny procesor** alebo **číslicový signálny procesor**, skrátene **DSP** (z angl. **D**igital **S**ignal **P**rocessor), je špecializovaný procesor (CPU) na spracovanie signálov. 

Na tento účel zvykne byť vybavený jedným alebo viacerými analógovo-digitálnymi prevodníkmi (A/D prevodníkmi), digitálno-analógovými prevodníkmi (D/A prevodníkmi) a optimalizovanou (rýchlou) aritmeticko-logickou jednotkou (ALU) obyčajne s vyšším počtom paralelne spracovávaných bitov než pri „klasickom“ procesore. Pretože sa predpokladá spracovávanie vstupných signálov a generovanie akcií pre aktory, má obvykle viac vstupov a výstupov, ktoré sú prípadne multiplexované.

## Využitie
Digitálne signálne procesory majú široké využitie. Nájdeme ich takmer v každom modernom elektronickom hudobnom nástroji, nájdeme ich v meracích prístrojoch, riadiacich jednotkách atď. Vo všeobecnosti sa dá povedať, že ich nasadenie je opodstatnené v prípade, ak iný procesor nie je vhodný z dôvodu ceny či výkonu.

Kategória:Mikroprocesory
Číslicová informácia

**Číslicová informácia** alebo **digitálna informácia** je informácia reprezentovaná nespojitým (diskrétnym) číslom, prípadne postupnosťou nespojitých číselných hodnôt (v prípade postupnosti ide o digitálny signál). V súčasnosti je to, až na ojedinelé výnimky, hlavný spôsob spracovávania dát nazbieraných pozorovaním sveta. 

Keďže dnes používame číslicový počítač ako hlavný prostriedok spracovania dát a disponujeme množstvom algoritmov pre optimalizáciu spracovania číslicovej informácie, je to momentálne veľmi dôležitá reprezentácia. Objektívne však nie je jediná. V minulosti sa pred érou digitálnych počítačov používali analógové počítače, ktoré mali teoreticky vyššiu presnosť spracovania, avšak nedisponovali ani zďaleka takou rýchlosťou ako ich digitálny nástupca a zmena výpočtového programu sa rovnala výmene jadra počítača (zmena programu u digitálneho počítača je napr. inštalácia softvéru z CD-ROM, či DVD). V laboratóriách sú už dlhšiu dobu tzv. optické počítače, od ktorých sa očakáva ďalší prevratný výkonový skok oproti polovodičovo realizovaným počítačom. V nich sa uvažuje o hybridnom spracovaní analógovej a digitálnej informácie.

## Pozri aj
*digitálny signál

Kategória:Informácia
Aritmeticko-logická jednotka

**Aritmeticko-logická jednotka** (skrátene **ALU** podľa anglického *arithmetic logic unit*) je centrálna časť procesora (CPU), v ktorej sa vykonávajú základné aritmetické a logické operácie s číslami: sčítanie, odčítanie, násobenie, delenie, logický posun, negácia, komplement, atď. 

Rozsah operácií závisí od konkrétneho procesora. V minulosti sa aritmeticko-logická jednotka realizovala samostatne pomocou diskrétnych súčiastok (napríklad v starých sálových počítačoch zo 70-tych rokov). Neskôr sa ALU realizovala pomocou tzv. bitových rezov (staršie počítače SMEP). Dnes je ALU súčasťou procesora realizovaného ako integrovaný obvod (čip).

Typické subsystémy ALU sú:
* násobička
* odčítačka
* delička
* sčítačka
* negátor
* logický súčet
* posuvný register

Kategória:CPU
Kategória:Počítačová aritmetika
Micheil Saakašvili

**Micheil Saakašvili** (gruz. მიხეილ სააკაშვილი) (* 21. december 1967, Tbilisi) je gruzínsky, dnes ukrajinský politik. V rokoch 2004 - 2007 a 2008 - 2013 bol prezidentom Gruzínska.

Micheil Saakašvili zvíťazil v prezidentských voľbách 4. januára 2004 veľkou väčšinou 96% hlasov. Prezidentskú prísahu zložil v Tbilisi 25. januára 2004. Na jeseň 2007 sa v krajine proti Saakašvilimu uskutočnili občianske protesty. Kvôli nespokojnosti obyvateľstva ako aj tlaku zo zahraničia bol nútený prisľúbiť uskutočnenie predčasných prezidentských volieb. 5. januára 2008 zvíťazil v predčasných prezidentských voľbách ziskom 53,5% hlasov. V auguste 2008 vypukla v dôsledku vzájomného vyostrovania a nátlaku medzi Gruzínskom a separatistickým regiónom Južné Osetsko vojna, do ktorej významne zasiahlo Rusko, ktoré sa postavilo na obranu Osetov.

Tvrdí sa o ňom, že plynule hovorí siedmimi jazykmi vrátane angličtiny, francúzštiny, španielčiny a ruštiny.

Po skončení druhého prezidentského obdobia v Gruzínsku v novembri 2013 emigroval so svojou rodinou do USA. V roku 2014 sa v Gruzínsku začalo vyšetrovanie vládneho zásahu proti politickým protestom. Následne sa stal podozrivý zo zneužitia právomocí a násilného potlačenia protestov. V roku 2015 Saakašvili odišiel na Ukrajinu, kde získal občianstvo a začal sa opäť politicky angažovať. V máji 2015 bol menovaný do funkcie gubernátora v prístavnom meste Odesa.

V októbri 2021 bol Michail Saakašvili zatknutý po ilegálnom návrate do svojej krajiny po tom, čo bol od roku 2013 v exile mimo Gruzínska. Gesto vysvetlil svojou ochotou bojovať po boku svojich krajanov v krajine.

## Referencie

## Iné projekty
 
 

Kategória:Prezidenti Gruzínska
Kategória:Gruzínski politici
Kategória:Ukrajinskí politici
Kategória:Absolventi George Washington University
Kategória:Ukrajinské osobnosti gruzínskeho pôvodu
Kategória:Osobnosti z Tbilisi
Kategória:Nositelia Radu kríža zeme Panny Márie
Kategória:Nositelia veľkokríža Radu za zásluhy Poľskej republiky
Kategória:Nositelia Radu troch hviezd
Kategória:Absolventi Štrasburskej univerzity
High tech (moderná technika)

**High tech** je označenie pre technológiu či techniku, ktorá používa najnovšie výsledky a metódy výskumu. Z pohľadu okamihu, v ktorom sa toto označenie použije, ide o „najdokonalejšiu“ techniku.

Kategória:Technika
Horor

thumb
**Horor** (z angl. horror < starofr. (h)orrour < lat. horror < lat. horrere = zhroziť sa, stuhnúť) je označenie pre prozaické literárne, filmové (a pod.) dielo (film, román a pod.), ktoré má za účel vyvolať v divákovi či čitateľovi najrôznejšie pocity strachu.

Termín „horor“ je pomerne nový, ale žáner vznikol už v Anglicku v 18. storočí vo forme rozprávaní o stredovekej minulosti opradenej strašidlami, duchmi a podobne. Priamym predchodcom moderného hororu je Edgar Allan Poe (1809-1849).

## Autori hororových románov
* Allan Edgar Poe
* Stephen King
* Markus Heitz
* Wolfgang Hohlbein
* John Saul
* Neil Gaiman
* Mary Shelleyová
* Howard Phillips Lovecraft
* Bram Stoker
* Clive Barker

## Autori hororových filmov
* Alfred Hitchcock
* Tim Burton
* Peter Jackson
* Wes Craven
* John Carpenter
* Tobe Hooper
* George A. Romero

## Iné projekty


Kategória:Literárne žánre
Kategória:Filmové žánre
Alu

**Alu** môže byť:
* sopka v Etiópii, pozri Alu (sopka)
* alternatívny názov ostrova Shortland

**ALU** môže byť:
* aritmeticko-logická jednotka
* hliník

## Iné projekty
Digitálny signál

**Digitálny signál** alebo **číslicový signál** je nespojitý signál, ktorý je nespojitý (diskrétny) v hodnote aj v čase a na vyjadrenie hodnoty používa nejaký číselný kód. Hlavným opakom digitálneho signálu je analógový signál.

Je to vlastne postupnosť údajov. Najčastejšie ho vyjadrujeme binárnym kódom (dvojstavovým kódom) stanovujúcim potrebné hodnoty kombináciou dvojstavových elektrických veličín (napätia alebo prúdu). Jednotlivým stavom sa pripisujú dvojkové symboly 0 a 1 (pozri aj bit).

Rozlišujeme:
*unipolárny signál - má nulovú hodnotu pre jeden stav a kladnú/zápornú polaritu pre druhý stav amplitúdy
*polárny signál - má kladnú polaritu pre jeden stav a zápornú pre druhý stav amplitúdy

Digitálny signál možno prenášať aj po menej kvalitných prenosových kanáloch. 

## Pozri aj
*digitálna informácia

Kategória:Spracovanie digitálneho signálu
Autoimunitná choroba

**Autoimunitná choroba/ochorenie** alebo **autoimúnna choroba** alebo **imunopatia** je kolektívne označenie pre ochorenia, pri ktorých je imunitný systém nadmerne aktívny a napáda niektoré štruktúry vlastného tela. Napr. niektoré bunky normálne zabezpečujúce obranu organizmu proti infekcii a poškodeniu začnú nekontrolovateľne napádať a ničiť iné bunky v tele. Novšie výskumy (M.Pender et al.: Multiple sclerosis) naznačujú možnú vírusovú etiológiu autoimúnnych chorôb, kde imunitný systém  útočí na rôzne druhy latentných vírusov pri súčasnej CD8+ nedostatočnosti imunitného systému.

Zoznam (neúplný, etiológia viacerých nižšie uvedených chorôb je v štádiu výskumu a nie je jednoznačne známa):

## Symptómy / prejavy
V mieste / orgáne / tkanive, ktoré je postihnuté autoimunitnou poruchou vznikajú zápalové procesy, odumieranie buniek, bolesti a pod.

## Príčina
Príčiny vzniku týchto ochorení nie sú presne známe. Podľa dostupných údajov má genetická predispozícia jedinca najväčší vplyv na vznik autoimunitnej choroby. Aby sa choroba prejavila, sú pravdepodobne nutné ďalšie faktory, ktoré podporia zdedenú predispozíciu tak, aby vznikla choroba.

## Liečba
Liečbou autoimunitných chorôb je podávanie protizápalových liekov. Používajú sa nesteroidné protizápalové liečivá, kortikosteroidy (glukokortikoidy) aj iné imunosupresíva. Dlhodobé užívanie liekov má aj mnohé vedľajšie nežiaduce účinky, môže sa vyvinúť pľúcna arteriárna hypertenzia (vyžaduje ďalšiu liečbu) a rôzne nádorové ochorenia (Miklošková a kol. 2007). Dlhodobé používanie kortikosteroidov vedie k zvýšenej vnímavosti na infekcie a celkovej imunosupresii.

Kategória:Autoimunitné choroby
High tech

**High tech** môže byť:
*najmodernejšia technológia, pozri high tech (moderná technika)
*architektonický štýl, pozri high tech (architektúra)
Autizmus

**Autizmus** môže byť v medicíne a psychológii:
* v nozológii:
** alternatívny názov pre detský autizmus (t.j. Kannerov syndróm), pozri detský autizmus
** alternatívny názov pre poruchu autistického spektra (t. j. prenikavé poruchy vývinu, spravidla okrem Rettovho syndrómu), t.j. napríklad detský autizmus, atypický autizmus a Aspergerov syndróm, pozri porucha autistického spektra
* vo všeobecnej psychológii: značná pohrúženosť človeka do vnútorného sveta na úkor vonkajšieho sveta (čiže reality), extrémna zaujatosť samým sebou, a to pôvodne ako symptóm schizofrénie (chápaný ako približný ekvivalent Freudovho autoerotizmu), neskôr aj ako základný symptóm najmä porúch autistického spektra alebo aj ako nepatalogický jav pri relaxácii, hre, snívaní a pod. a v najširšom zmysle ako akékoľvek uvoľnenie kontaktu s realitou, (približné alebo úplné) synonymá: uzavretosť, introverzia, egocentrizmus, autistické myslenie, dereistické myslenie, pozri autizmus (uzavretosť)
* v psychopatológii: podľa niektorých autorov to, čo charakterizuje (len) schizofrenické, schizotypické a schizoidné povahové črty, základný symptóm schizofrénie, pozri autizmus (schizofrénia)
* v psychoanalýze a psychosomatike: primárny narcizmus (ako fáza vývoja libida)
* v sexuológii a psychoanalýze: autoerotizmus (t. j. rozličné javy v pohlavnom živote so zacielením na vlastnú osobu), najmä autoerotizmus v zmysle S. Freuda (t. j. autoerotizmus u dojčiat), pozri autoerotizmus
* v sexuológii: masturbácia

## Referencie